stanford-oval/wikipedia huggingface dataset:
נרי אוקסמן
קריירה

עבודתה של נרי אוקסמן מוצגת ברחבי העולם, ויש לה יצירות בתערוכות הקבועות של ה-MoMA, מוזיאון קופר יואיט לעיצוב, מרכז ז'ורז' פומפידו, המוזיאון לאמנות שימושית של וינה, המוזיאון לאמנות מודרנית בסן פרנסיסקו SFMOMA, במוזיאון לאמנות בבוסטון ובמוזיאון המדע בבוסטון. היא הציגה גם במוזיאון סמית'סוניאן לאמנות אמריקאית ובביאנלה הבינלאומית בבייג'ינג, ובשנת 2020 נפתחה רטרוספקטיבה של יצירתה ב-MoMA.
פרסמה מאמרים על עיצוב פרמטרי וקונטקסטואלי ופיתחה טכניקות הנדסיות למימוש אותם עיצובים בחומרים שונים. בשנת 2006 השיקה פרויקט מחקר בין-תחומי ב-MIT שנקרא Materialecology, לצורך ניסוי בעיצוב ג'נרטיבי. היא קידמה את הרעיון של מציאת דרכים חדשות לתקשורת לגבי עיצוב ולשיתופי פעולה בעיצוב. בשנת 2016 סייעה בהשקת כתב העת הפתוח הרב תחומי למדעי העיצוב, Journal of Design Science.
נרי אוקסמן הופיעה על השערים של המגזינים Fast Company, Wired UK, ICON, Surface וגלריה של עיתון הארץ. עבודותיה מוזכרות כהשראה לשינוי האופן בו חומרים ומבנים מעוצבים ומיוצרים, ויצירותיה האמנותיות תוארו על ידי אנדרו בולטון, אוצר במוזיאון המטרופוליטן לאמנות בניו יורק כ-"otherworldly—defined by neither time nor place".
בשנת 2010 התקבלה כמרצה מן המניין במעבדת המדיה של MIT כפרופסור לפיתוח קריירה מטעם Sony.[דרוש מקור] עם קבלת התואר פרופסור, היא הקימה את קבוצת המחקר Mediated Matter, שם היא הרחיבה את שיתופי הפעולה שלה לתחומי הביולוגיה, הרפואה וביגוד.
הרצתה בנושא עיצוב דיגיטלי רב תחומי, ועל התקדמות מעבר לייצור המוני של אלמנטים עיצוביים. בין השאר היא הרצתה בשיחת TED פופולרית על עיצוב "בצומת שבין טכנולוגיה וביולוגיה". בהרצאה המרכזית שלה בשנת 2016 בכנס המכון האמריקני לאדריכלים היא אמרה שיש לתת "תפקיד משמעותי יותר לאדריכלות בחברה", על ידי עבודה יד ביד עם מדע והנדסה.
נרי אוקסמן הייתה במרכזו של פרק בסדרת הדוקו של נטפליקס אבסטרקט: אמנות העיצוב (עונה 2, פרק 2).
קריירה > Mediated Matter Group

קבוצת Mediated Matter ב-MIT משתמשת בעיצוב חישובי, ייצור דיגיטלי, מדע חומרים וביולוגיה סינתטית כדי לחקור אפשרויות עיצוב במבנים קטנים וגדולים, לפעמים תוך שילוב צילום תמונות של דגימה ביולוגית, פיתוח אלגוריתמים לייצור תבניות דומות ופיתוח תהליכי ייצור חדשים למימוש התוצרים. הפרויקטים של הקבוצה כוללים ביגוד לביש בהשראת סביבות עכשוויות ועתידיות, עיצובים מתכלים המונעים על ידי השמש, טכניקות אומנותיות חדשות, ומשטחים ניסויים לצורך השגת חוזק מבני חדשני תוך שימוש בטבע. חלק מהפרויקטים משלבים עבודה בתחומים רבים.
בין התלמידים בקבוצה יש מהנדסים ביו-רפואיים, מנפחי זכוכית, מדעני חומרים, מעצבים, מדעני מחשב המתמחים בבינה מלאכותית, אדריכלים, ביולוגים ימיים, דבוראים, ומומחים נוספים.
קריירה > Mediated Matter Group > ייצור אורגני וטבעי

חלק מיצירותיה של נרי אוקסמן יוצרו על ידי בעלי חיים או באמצעות תהליכים טבעיים, בהרמוניה עם הטבע. חלק מהפרויקטים נוצרים בשיתוף פעולה עם אורגניזמים טבעיים כמו ריריות, דנאיות מלכותיות וטוואי המשי, לצורך יצירת אובייקטים ומבנים.
בשנים 2008–2010 היא עיצבה את Beast, ישות אורגנית שנוצרה באופן סינתטי על ידי שילוב של פרמטרים פיזיים עם פרוטוקולים של יצירת צורות דיגיטליות. הוא מורכב ממשטח רציף יחיד, שמהווה גם מבנה וגם עור. המיצב משלב ביצועים מבניים, סביבתיים ופיזיים על ידי התאמת עובי, צפיפות התבנית, הנוקשות, הגמישות והשקיפות לאזורי עומס, עקמומיות ולחץ עורי בהתאמה.
ביתן המשי (Silk Pavillion), מיצב שעוצב בשנת 2013, בלט בשיטת הייצור שלו לא פחות מצורתו הסופית. הוא נטווה על ידי 6,500 תולעי משי חופשיות שהונחו על שלדת כיפה ממשי סרוג. ניסויים עם תולעי המשי זיהו כיצד הם יגיבו למשטחים שונים, ומה יעודד אותם לטוות על מבנה קיים, בניגוד לטוויית פקעת כהרגלם. המסגרת של כיפה פוליאדרלית בקוטר של 3 מטר נארגה ברפיון מחוטי משי דקים על ידי זרוע רובוטית, והוצבה בחדר פתוח. הכיפה עוצבה עם רווחים במקומות בהם הטמפרטורה תהיה הכי גבוהה. תולעי משי שוחררו על הכיפה בהדרגה, שם הן הוסיפו שכבות משי עד שהוסרו ממנה. פרויקט זה שילב הנדסה, טוויית משי ומידול שמש בחלל. תוצר המיצב האומנותי שהתקבל נתלה כך שאנשים יוכלו לעמוד בתוכו.
ביתן האוקיינוס (The Ocean Pavillion), מיצב משנת 2014, כלל פלטפורמת ייצור על בסיס מים בה נבנו מבנים מציטוזן, סיב אורגני מתמוסס במים הדומה לציטין. עמודים תומכים ועלים עדינים וארוכים נוצרו על ידי שינוי האופן בו הסיבים מונחים. התוצאה הייתה קומבינציה של מבנים קשים ורכים, שמשתנים ממוצק לגמיש לאורך ענף או עלה, אך כולם עשויים מאותו חומר.
הכוורת הסינתטית (The Synthetic Apiary), מיצב בגודל האנגר שלם שנבנה בשנת 2015, בחן את התנהגותן של דבורים בסביבה מקורה לחלוטין, שאפשרה חיקוי של סביבה טבעית אידיאלית לדבורים. מיצב זה פותח בשיתוף פעולה עם חברת דבוראים, כדרך לבחון תגובות אפשריות לאובדן מושבות דבורים, ולחקור כיצד ניתן לשלב נישות ביולוגיות בבניינים. דבורים משתמשות בפרומונים כדי לתקשר, שפה אנדוקרינית מורכבת שבעזרתה המלכה מורה לפועלות שלה להגביר את קצב העבודה על חלת הדבש. זהו בסיס התובנה של הפרויקט, ששאיפתו היא להשתמש בזרועות רובוטיות כדי להתיז פרומונים שיכוונו דבורים לתבניות של חלות דבש בהיעדרן של מלכות, וכך הרובוטים יוכלו לשלוט בכוורת.
ב-2016 הם עיצבו מסכה עבור הזמרת האיסלנדית ביורק, שעוצבה על פי רקמת הפנים שלה, בהשראת מסכות מוות מקסיקניות.
אגווה-הוחה (Aguahoja), מיצב משנת 2019, חוקר את האפשרות להחליף לחלוטין את השימוש בפלסטיק בביו-פולימרים, המורכבים מרכיבים מולקולריים המצויים בענפי עצים, שלדי חרקים ועצמות אדם. עור המבנה מורכב מביו-קומפוזיט גמיש עם תכונות מכניות, כימיות ואופטיות מדורגת. המיצב מדגים את היישום של ייצור רובוטי על בסיס מים בדומה לייצור בטבע. העבודה עליו החלה בשנת 2012 בניסויים על דגימות בגודל של גרגיר חול, והתקדמה למיצב בגובה 5 מטר.
קריירה > Mediated Matter Group > פיתוחים בהדפסת תלת מימד

קבוצת Mediated Matter עבדה רבות בטכניקות שונות של הדפסת תלת מימד. חברי הצוות פיתחו שיטות משלהם ושיתפו פעולה עם חברות דפוס כמו Stratasys. הפרויקטים נעו בסדר גודל בין מארזים ורהיטים גדולים, ליצירות אמנות ובגדים, ביו-קומפוזיטים, שסתומים מלאכותיים והרכבת DNA. הקבוצה תכננה אב-טיפוס של מדפסת עם זרוע רובוטית שיכולה לבנות מבנים בגובה 8 מטרים סביב עצמה במרחב פתוח, ומדפסת שמייצרת חפצים עומדים בזכות עצמם ללא תמיכה.
בשנת 2012 נרי אוקסמן הדפיסה את הסט הראשון שלה של ביגוד לביש בגודל גוף אדם, קולקציה בשם Imaginary Beings בהשראת יצורים אגדיים, והציגה אותו במרכז פופידו בפריז. התערוכה כללה 18 עבודות בהשראת ארכיטיפים מהמיתולוגיה, כוחות על, והספר "יצורים דמיוניים" של חורחה לואיס בורחס. היא הדפיסה קסדות, מחוכים ווריאציה על מדוזה המיתולוגית במדפסת תלת־ממד. לאחר מכן היא פיתחה את Anthozoa, שמלה שפותחה בשיתוף פעולה עם מעצבת האופנה איריס ואן הרפן ומהנדס החומרים קרייג קרטר. על שמלה זו היא אמרה "ייצרנו שמלה שהיא כמו עור שני לגוף. עיצבנו לא רק את הבגד, אלא גם את התנועה והגמישות שלו. בעצם עברנו מתפירה עילית מסורתית (הוט קוטור) לתפירה טכנולוגית (טק קוטור). המחטים הוחלפו על ידי קוד". Imaginary Beings ו-Anthozoa היו כמה מהדוגמאות הראשונות להדפסת תלת מימד רב-צבעונית ורב-חומרית בקנה מידה אנושי, תוך שימוש בפלטת צבעים עזה. בשנת 2015 עיצבה את קולקציית The Wanderers עם כריסטוף באדר ודומיניק קולב, בהשראת רעיונות במחקר אינטרדיסציפלינרי. הקולקציה זכתה בפרס של Fast Company עבור חדשנות בעיצוב. המוצר המשפיע ביותר בקולקציה היה החלק העליון של הבגד שנקרא Mushtari, מודל מערכת עיכול מלאה בנוזל ומושבה של בקטריות פוטוסינתטיות ו-E. coli. ייצור Mushtari דרש שיטות מידול חדשות להדפסת צינורות גמישים ארוכים בעובי משתנה.
בשנת 2014 קבוצת Mediated Matter פיתחה את G3DP, הידוע גם בשם Glass I, המדפסת התלת־ממדית הראשונה לזכוכית אופטית שקופה. באותה תקופה, מדפסות תלת מימד סינטריות יכלו להדפיס באבקת זכוכית, אך התוצאות היו שבירות ואטומות. G3DP תוכנן בשיתוף עם MIT's Glass Lab ומכון Wyss, תוך חיקוי תהליכי עבודה מסורתיים בזכוכית. זכוכית מותכת נשפכה בזרמים עדינים וקוררה בתא חישול, מה שהניב דיוק מתאים לאמנות ומוצרי צריכה, ועמידות המתאימה לאלמנטים אדריכליים. התהליך איפשר שליטה מדויקת על צבע, שקיפות, עובי ומרקם. שינוי גובה המהירות של המשפך יצר לולאות אחידות שהפכו את המדפסת ל"מכונת תפירה מזכוכית". סט של כלי זכוכית שיוצרו במדפסת זו הוצג בתערוכה במוזיאון קופר יואיט ובמוזיאונים אחרים, ופסל זכוכית בגובה 10 מטרים, YET, עוצב לכבוד שבוע העיצוב במילאנו 2017.
בשנת 2014 היא פיתחה את כיסא ג'מיני (תאומים), שנקרא כך כי הוא עשוי משני חלקים, חלק תחתון וחלק עליון. הכיסא מעוצב כגוף האדם, ומתוכנן ליצור הרגשה של ישיבה בתוך רחם. הוא הודפס במדפסת תלת־ממד מחומרים שבולעים קול כדי לייצר סביבה שקטה. החלק העליון סוגר כמו גולם על החלק התחתון עליו יושבים.
קריירה > צילומי עבודות

Cartesian Wax surface
Raycounting, multiply lit
Pneuma 2
G3DP printed glasswork
Anthozoa dress
2d gen G3DP
Silk Pavilion process
Synthetic Apiary studies
Mushtari living corset
Family of morphologies used for Wanderers
Vespers death masks
קריירה > תערוכות נבחרות

Beijing Art Biennale: 2006–2010
MoMA, New York: 2007, 2010 (Action: Design over Time), 2015 (This Is for Everyone), 2020 ( "Neri Oxman: Material Ecology" )
Museum of Science, Boston: 2012 (Neri Oxman: At the Frontier of Ecological Design)
Cooper Hewitt Museum: 2015 (Making Design), 2016 (Beauty)
מרכז ז'ורז' פומפידו, Paris: 2012 (Imaginary Beings exhibit, Multiversités Créatives)
Science Museum, London: 2012 & 2013 (3D PRINT SHOW)
Museum of Fine Arts, Boston: 2013, 2016 (#techstyle: Production)
Museum of Applied Arts, Vienna: 2014 (150 Years of the MAK)
National Gallery of Victoria, Victoria: 2017 (NGV Triennial)
פרסים ותארים

נרי אוקסמן היא עמיתה בכירה ב-Design Futures Council, וזכתה בפרס וילצ'ק לעיצוב בשנת 2014. בשנת 2009 היא הייתה ברשימת ICON של "20 האדריכלים המשפיעים ביותר על עיצוב עתידנו." באותה שנה היא הייתה ברשימת 100 האנשים היצירתיים בעולם של מגזין Fast Company. בשנת 2012, Shalom Life דירגו אותה במקום הראשון ברשימת "הנשים היהודיות המוכשרות, האינטליגנטיות, המצחיקות והמדהימות ביותר בעולם."
פרסים נוספים:
זוכה פרס לעיצוב בר-קיימא של השנה ופרויקט העיצוב של השנה בטקס פרסי Dezeen 2019.
פרס לחדשנות בעיצוב של פסטיבל לונדון לעיצוב (2018)
מדליית Collier של MIT לשנת 2016
מנהיגה תרבותית, הפורום לכלכלת העולם (2016)
פרס לחדשנות בעיצוב לשנת 2015 של ה-Fast Company, עבור Wanderers
פרס נשים בעיצוב לשנת 2014 של American Institute of Architects
פרס "גאוות אמריקה" לשנת 2014 של Carnegie
פרס עיצוב בר-קיימא לעיצוב עתידני 2009
Carter Manny Citation, Graham Foundation for the Arts 2008
Holcim Foundation Next Generation Award (2008), for microstructure research for building skins
בן 10

| --- | --- |

 סוגה:  פעולה, מדע בדיוני,  אנימציה, קומדיה
 יוצרים:  דונקאן רולאו, ג'ו קייסי, ג'ו קלי, סטיבן טי. סיגאל
 מדבבים:  ראו פירוט
 מדבבים בעברית:  ראו פירוט
 ארץ מקור:  ארצות הברית 
 שפות:  אנגלית 
 מספר עונות:  4 
 מספר פרקים:  52 
 הפקה
 חברת הפקה:  אולפני ההנפשה של קרטון נטוורק 
 הפצה:  האחים וורנר טלוויזיה, נטפליקס, הולו 
 מוזיקה:  אנדי סטורמר 
 אורך פרק:  כ-22 או כ-10 דקות
 שידור
 רשת שידור:  Cartoon Network
 רשת שידור בישראל:  Cartoon Network ערוץ הילדים
 תקופת שידור מקורית:  27 בדצמבר 2005 – 15 באפריל 2008
 קישורים חיצוניים
 אתר רשמי
 דף התוכנית ב-IMDb
 
בן 10 (באנגלית: Ben 10), אשר תכונה לימים גם בן 10 הקלאסי (Classic Ben 10), היא סדרת טלוויזיה אמריקאית מונפשת לילדים אשר נוצרה על ידי קבוצת היוצרים "אנשי הפעולה" (Man of Action) והופקה על ידי אולפני Cartoon Network. פרק הפיילוט של הסדרה שודר במקור בערוץ Cartoon Network ב-27 בדצמבר 2005.
בעקבות הצלחת הסדרה הופקו לסדרה שלוש סדרות המשך - "בן 10:כוח חייזרי", "בן 10:החייזרים החדשים", "בן 10:אומניברס" וב-2015 הופקה סדרת אתחול של בן 10. בנוסף, בעקבות הצלחת הסדרה הופק סרט הטלוויזיה המונפש "סודו של האומניטריקס", שנכרך בעלילת העונה הרביעית, וסרט טלוויזיה לייב אקשן בשם "מרוץ נגד הזמן".
בישראל הסדרה שודרה במקור בדיבוב לעברית לקראת סוף שנת 2007 בערוץ הילדים.
תקציר העלילה

הסדרה מתמקדת בילד בן ה-10 בן טניסון אשר במהלך טיול עם בת דודתו גוון וסבו מקס מגלה מכשיר מסתורי דמוי שעון המכונה "האומניטריקס" אשר מתחבר לצמיתות לפרק כף היד של בן ומעניק לו את היכולת להפוך לאחד מתוך עשרה חייזרים, כאשר לכל אחד מהם יכולות ייחודיות. לאורך הסדרה בן משתמש בכוחות העל הללו על מנת להילחם בנבלים שונים.
דמויות > דמויות ראשיות

בן טניסון - גיבור הסדרה. מציל את הגלקסיה באמצעות מכשיר האומניטריקס שמחובר לפרק כף ידו ומעניק לו יכולות על.
גוון טניסון - בת דודתו החכמה של בן אשר לעיתים רבות מסייעת לו בקרבות.
מקס טניסון - הסבא של בן וגוון. נוהג לספק הדרכה רבה לבן וגוון.
דמויות > הנבלים העיקריים

ווילגאקס - נחשב לאחד החייזרים המפחידים ביותר בגלקסיה אשר מעוניין להשיג את האומניטריקס בו הוא רוצה להשתמש על מנת ליצור צבא-על.
קווין אית'ן לווין - נער עבריין וסוציופת עבריין בן 11 בעל כוח מוטנטי אשר מאפשר לו לספוג אנרגיה. הוא משתמש ביכולת העל הללו על מנת לבצע פשעים שונים לתועלת עצמית.
ד"ר אלויסיוס ג'יימס אנימו - מדען מבריק אך מטורף. ביצע בעבר ניסויים לא אתיים בבעלי חיים עם מוטציות. הוא משתמש בהמשך בטכנולוגיה המתקדמת שברשותו על מנת ליצור יצורים מפלצתיים ולהתנקם באנשים שונים.
הקס - מכשף מורשע בעל יכולות קסם אפלות.
זסקייר - אקטונוריט מהכוכב אנור פאטוס. כוחותיו כוללים בין היתר אי-נראות, טלקינזיס וירי אלומות אנרגיה מידיו. הוא משמש כאנטגוניסט ראשי בעונה השלישית.
אבירי הנצח - ארגון צבאי בריטי סודי שהוקם במהלך ימי הביניים. לאורך השנים הארגון הפך לסינדיקט בינלאומי המוקדש להשגת טכנולוגיות חוצניות
מדבבים > מדבבים באנגלית > המדבבים הראשיים

טרה סטרונג – בן טניסון
מייגן סמית' – גוון טניסון
פול אידינג – מקס טניסון
סטיבן בלום – ווילגאקס
די בראדלי בייקר – וילדמאט
ג'ים וארד – ראש-יהלום, אקסלר, גפן פרא
ריצ'רד סטיבן הורוביץ – בילי
ריצ'רד מק'גונאגל – ארבע זרועות
פרד טטשיור – מלתעות
מדבבים > מדבבים באנגלית > מדבבים אורחים

| --- | --- |
 ג'ק אנג'ל - טכנורג  קלנסי בראון - קנקו מחליף הצורה  בטינה בוש - קאי גרין  קאתי קבדיני - קופר דניאלס  לארי סידר - האוול ווינרייט  רוזלינד צ'או - חברת המועצה ליאנג  ג'ון סייגן - אייבל נורת', קיין נורת'  גריי דליסל - היטבלאסט גוון, קסילן, קמיל מאן, גברת מאן  ג'ון דימאג'יו - בארון הייוויי, וולקנוס  מייקל דורן - ויקטור, פרנקנסטרייק  ג'ף דוקט - טאמבסקאל  רובין אטקין דאונס - ג'ונה מלוויל  ריצ'רד דויל - אנוך, מר ג'ינגלס, דריסקול  ווקר אדמיסטון - מרטי  גרג אליס - סינפטק  דייב פני - טטרקס שארד  מרים פלין - ורה טניסון  מייקל גוך – סגן סטיל  ריצ'רד גרין - סנר-או  קים מאי גסט - פינקי, אנדי, אלסגוד הצעיר  ניקולס גסט - קלנסי  ג'ניפר הייל - רוג'ו, טורבינה, ג'יימי, מנדי, המורה של בן  טום קיין - אולטימוס, דונובן גרנד סמית', ארקטיגואנה  ג'ון קאסיר - זומבוזו  ג'וש קיטון - טים דין, הקטור  פטרישיה לנץ - שלבי המלצרית, מילדרד:  ג'ניפר מלנקה - מיסי  ונסה מרשל - גוון דיימונדהד, פור ארמס גוון, מיאקס, טיני, קאנונבול גוון  מיגל נג'רה - ווס גרין  נולאן נורת' - בראד  רוברט פטריק - פיל  רוב פולסן - דיטו  קהארי פייטון - הקס  רוב פינקסטון - טוד מייפלווד  רוברט פיקרדו - מנהיג החייזרים  מייקל רייס - קווין (בעונה הראשונה)  ניל רוס - לורנס ווינרייט  צ'רלי שלטר - קווין (בעונות 2–4), קווין 11,000, דוולין לווין  דווייט שולץ – ד"ר אנימו, ארל  ארמין שימרמן – סליקס ויגמה  קאת' סוסיי - אדווינד גרנד סמית', ג'ואן מייפלווד, טיפאני  ג'ייסון ספיסאק - גאטורבוי  קרי סאמר - פרידוויג  מארק תומפסון - ואנס ווטרוי  קארי וולגרן - צ'ארמקסטר, בייבי הקס, גריי מאטר גוון  בי. ג'יי וורד - בטי ג'ין טניסון  בילי וסט - קראאב  דייב ויטנברג - אפצ'אק, רואד רייג'  אדם ווילי - ג'יי. טי., פיטרסון  קיונה יאנג - אישיאמה
מדבבים > מדבבים בעברית

הדיבוב המקורי לעברית הופק במחצית השנייה של שנות ה-2000 ובוים על ידי אסף אבידן.
בגרסה העברית המקורית השתתפו בדיבוב הדמויות:
איטן גרינברג - בן טניסון, אפגרייד
שירה נאור - גוון טניסון (בשנת 2008)
אלעד סמוכה - גוון טניסון (בשנת 2007)
צביקה שוורצברג - מקס טניסון, זרוע-ארבע, ד"ר אנימו
יורם יוספסברג - ווילגאקס, ראש-יהלום, הקס
אסף אבידן - קווין איתן לווין, רוח פחד (אקטונוראיט), תא אפור, XLR, פגז, שכפול, ריח חומצי, קאש
דני אבידן - עוקץ
לירון ברנס - להט, מלתעות, גפן פרא, אינוך, טיג'יי
ליאת הר לב - קוסמת אפלה
אורנה כץ - רוג'ו, פרייטוויג, רוב הדמויות הנשיות
אלי לולאי - קווין 11,000
דור צויגנבום - חייזר-בילי
נורית בנאי קורן - אמא של ג'ואל
עידו דנקנר - קופר דניאלס
גדי לוי - דמויות שונות
עפרון אטקין - דמויות שונות
שמחה ברבירו - דמויות שונות
איתי ג'רופי - דמויות שונות
מיכאל עינב - דמויות שונות
יחסי ישראל–ספרד

| יחסי ישראל–ספרד |
| --- | --- |
ישראל: ספרד


ישראל: ספרד
שטח (בקילומטר רבוע)
22,072: 505,370
אוכלוסייה
10,045,600: 47,896,832
תמ"ג (במיליוני דולרים)
509,901: 1,580,695
תמ"ג לנפש (בדולרים)
50,759: 33,002
משטר
דמוקרטיה פרלמנטרית: מונרכיה חוקתית

נשיא מדינת ישראל, ראובן ריבלין, ורעייתו נחמה מתקבלים על ידי מלך ספרד, פליפה השישי ורעייתו המלכה לטיסיה בארמון המלוכה הספרדי, נובמבר 2017
הפגנת תמיכה בישראל במדריד, 2009
מפקד חיל האוויר הישראלי האלוף אליעזר שקדי מלווה את מפקד חיל האוויר הספרדי (אנ'), הגנרל פרנסיסקו חוסה גרסיה דה לה וגה, בעת ביקורו בישראל, יוני 2007
יחסי ישראל–ספרד הם היחסים הבילטרליים שבין מדינת ישראל וממלכת ספרד. הקשרים הדיפלומטיים הרשמיים בין המדינות נוסדו בינואר 1986. לישראל יש שגרירות במדריד ולספרד יש שגרירות בתל אביב וקונסול דיפלומטי בחיפה.
שגרירת ספרד בישראל (מספטמבר 2021) היא אנה מריה סלומון פרס (ספ'). הממונה הזמני על שגרירות ישראל בספרד (מיוני 2024) הוא דן פורז.
רקע

ספרד יצרה את קשריה הראשונים עם ארץ הקודש במהלך המאה ה-14, כשנזירים פרנציסקנים ספרדים התיישבו במנזרים שונים בה.
עם התחזקות העניין האירופי בארץ בשלהי התקופה העות'מאנית, הלכה ספרד בעקבות מספר מדינות אחרות ופתחה קונסוליה בירושלים ב-1853.
בתוך רשימת תואריו של מלך ספרד נכלל גם "מלך ירושלים", כטוען לכתר ממלכת ירושלים הצלבנית, אם כי כוחות ספרדיים לא השתתפו במסעי הצלב.
היסטוריה > מלחמת חרבות ברזל

במהלך מלחמת חרבות ברזל של מדינת ישראל, נוצר משבר ביחסים הדיפלומטיים בין ישראל לבין ספרד. ב-9 באוקטובר 2023, כיומיים לאחר טבח שבעה באוקטובר, הצהיר שר החוץ של ספרד חוסה מנואל אלברס כי מתקפת הפתע של חמאס הנה "טרור ללא צל של ספק". ב-23 בנובמבר אותה שנה הגיע לישראל פדרו סנצ'ס, ראש ממשלת ספרד, לביקור הזדהות עם ישראל ואף היה צפוי להיפגש עם משפחות החטופים. מעט לפני הביקור מינה סנצ'ס את סירה רגו, פוליטיקאית ספרדייה ממוצא פלסטיני המזוהה עם השמאל הקיצוני בספרד ושהכחישה את מעשי חמאס בשבעה באוקטובר, לשרת הנוער והילדים בממשלתו. במהלך הביקור סייר סנצ'ס בקיבוץ בארי ואף צפה בחלק מסרט הזוועות. מיד לאחר שסיים את ביקורו בירושלים, התייצב סנצ'ס לצד ראש ממשלת בלגיה, אלכסנדר דה קרו, בצד המצרי של מעבר רפיח, וקרא "להפוך לקבועה את הפסקת האש הזמנית על-מנת למנוע את המצב הקטסטרופלי שעובר על האזרחים ברצועת עזה". בעקבות מסיבת העיתונאים גינה ראש ממשלת ישראל בנימין נתניהו את סנצ'ס ודה קרו, ושר החוץ אלי כהן זימן את שגרירי ספרד ובלגיה בישראל לשיחת נזיפה.בתגובה, משרד החוץ הספרדי זימן את שגרירת ישראל בספרד, רודיקה רדיאן-גורדון, לשיחת נזיפה מקבילה.
ב-30 בנובמבר 2023 הצהיר ראש ממשלת ספרד פדרו סנצ'ס כי בהתחשב במספר הקורבנות בקרב אזרחי רצועת עזה, הוא מפקפק בכך ששיראל מצייתת לחוק ההומניטרי הבינלאומי. בעקבות זאת, ראש הממשלה, בנימין נתניהו הנחה לזמן את שגרירת ספרד לשיחת נזיפה בפעם השנייה בתוך שבוע. במקביל הוחלט להחזיר לישראל להתייעצויות את שגרירת ישראל בספרד רודיקה רדיאן-גורדון.
ב-4 במרץ 2024 הטילה ספרד סנקציות על 12 מתנחלים שביצעו מעשי אלימות כלפי פלסטינים.
ב-17 במאי 2024 סרבה ספרד לאפשר לספינה הנושאת תחמושת לישראל לעגון בשטחה.
ב-22 במאי 2024 במהלך מלחמת חרבות ברזל, הכריזה ספרד בתיאום עם אירלנד ונורווגיה, על הכרתם במדינה פלסטינית. בתגובה, החזירה ישראל את השגרירים מאותן המדינות להתייעצויות בירושלים. במקביל, זימן לשיחת נזיפה בה אילץ את שגרירי שלוש המדינות לצפות בזוועות שתועדו ב"סרטון התצפיתניות" ששוחרר לציבור באותו השבוע.
ב-24 במאי 2024 הצהירה סגנית-ראש ממשלת ספרד, יולנדה דיאס, בנאום מצולם – "פלסטין תשוחרר מהנהר עד לים". ב-25 במאי 2024, מרגריטה רובלס, שרת ההגנה הספרדית אמרה שמה שמתרחש בעזה הוא "רצח עם אמיתי".
ב-6 ביוני 2024 הודיעה ספרד על הצטרפותה לתלונת דרום אפריקה נגד ישראל בגין רצח עם בהאג.
ב-7 באוקטובר 2024 הגיב שר החוץ הספרדי, חוסה מנואל אלברז, למתקפה של משרד החוץ הישראלי, שהאשים את ספרד בהפיכתה ל"גן עדן לזריעת שנאה והסתה להשמדת ישראל". הוא טען כי ספרד היא מדינה של סובלנות וחופש ביטוי, וכי הסתה לשנאה מטופלת בחוק.
ב-30 באוקטובר 2024 הודיעה ספרד הודיעה על ביטול חוזה לרכישת נשק מחברת ביטחון ישראלית.
מימון ספרדי לארגונים פרו-פלסטיניים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מימון ספרדי לארגונים לא-ממשלתיים מתבצע בעיקר באמצעות "הסוכנות הבינלאומית לשיתוף פעולה ולפיתוח" (AECID), הכפופה למשרד החוץ הספרדי. "המשרד לשיתוף פעולה עם ספרד" בירושלים מפקח על פרויקטים הממומנים על-ידי AECID.
בשנת 2012, לאחר פרסום הדו"ח של מכון לחקר ארגונים לא ממשלתיים, ‏AECID צמצם את תמיכתו בשלושה ארגונים הפעילים בסכסוך הפלסטיני-ישראלי ובכך קיצץ משמעותית את הכנסתם. היו אלו הארגונים "רבנים למען זכויות אדם" אל-מקדסה, והמכון למחקר יישומי - ירושלים. הדו"ח פירט מעל 40 ארגוני שמאל שקיבלו מימון ממשלתי ספרדי בשנים 2009 - 2011 על סך של יותר מ-15 מיליון אירו לקידום מטרות של BDS ותמיכה בארגונים ועמותות זכויות האדם, כגון שוברים שתיקה, המכון למחקר יישומי - ירושלים והוועד הישראלי נגד הריסת בתים.[דרוש מקור]
ביוני 2017 מכון לחקר ארגונים לא-ממשלתיים ו-ACOM הציגו דו"ח מפורט לפרלמנט הספרדי המציג את הארגונים לא ממשלתיים הממומנים על ידי ממשלת ספרד ולוקחים חלק בפעילות פוליטית נגד מדינת ישראל. חלק מן הארגונים, על פי המיצג, אף קשורים לארגוני טרור. בעקבות האירוע קרא יו"ר מפלגת יש עתיד, חבר הכנסת יאיר לפיד לעמיתיו בספרד לקחת צעדים כדי למנוע מימון לארגונים אלו.
ראשת-העיר ברצלונה (בירתה של קטלוניה), אדה קולאו, בפברואר 2023 החליטה לנתק כליל את ברית הערים התאומות של ברצלונה עם תל אביב. עם זאת, בספטמבר 2023, ראש עיריית ברצלונה חאומה קולבוני שמחליף את קודמתו, אדה קולאו, חתם מחדש על הסכם ערים תאומות עם עיריית תל אביב-יפו.
נציגויות

ישראל מיוצגת על ידי שגרירות בבירת ספרד, מדריד
ספרד מיוצגת על ידי שגרירות רשמית בעיר תל אביב-יפו (שהוקמה ב-1986), עם קונסוליה בבירת ישראל, ירושלים (שהוקמה ב-1853), וכן קונסוליה בעיר חיפה
ראו גם

גירוש ספרד
ספרד והשואה
פוליטיקה של ספרד
ממשלת ספרד
לקריאה נוספת

משה יגר, ראשיתו של שירות החוץ 1948–1967, הוצאת כרמל, 2021, עמ' 101–104.
מצרי טיראן

| --- | --- |

 מידע כללי
 על שם:  טיראן 
 מיקום:  מפרץ אילת 
 סוג:  מצר ים 
 מידע נוסף
 מדינות באגן הניקוז:  מצרים, ערב הסעודית 
 קואורדינטות:  28°00′14″N 34°27′55″E﻿ / ﻿28.003888888889°N 34.465277777778°E﻿ / 28.003888888889; 34.465277777778
  (למפת סיני מוגדלת) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףמצרי טיראן(למפת סיני רגילה) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףמצרי טיראן 
 
מצרי טיראן והאי טיראן ממלון שרתון שארם
מְצָרֵי טיראן (בערבית: مضيق تيران) הם מצרי ים השוכנים בפתחו של מפרץ אילת ומקשרים בינו לבין הים האדום. בגדה המזרחית שלהם חצי האי ערב ובמערבית חופי חצי האי סיני שבְּמִצְרַיִם.
מבנה

בתחום הַמְּצָרִים שוכנים האיים טיראן וסנפיר.
נתיב השיט במצרי טיראן עובר בין האי טיראן וחופי סיני. במרכז המצר מצויות ארבע שוניות אלמוגים, הקרויות על-שם קרטוגרפים ימיים אנגלים שמיפו אותם (מצפון לדרום): ג'קסון, וודהאוס, תומאס וגורדון. שוניות אלו, שחלקים מהן בולטים מעל פני המים, מחלקות את המצר לשני נתיבי שיט:
הנתיב המזרחי, מעבר גרפטון, שרוחבו פחות מקילומטר ועומקו כ-80 מטר, משמש את השטים צפונה.
הנתיב המערבי, מעבר אנטרפרייז, שרוחבו כ-1,200 מטר משמש את השטים דרומה.
עומקו של המצר נע בין כ-250 מ' במעבר המערבי, לכ-70 מ' במעבר המזרחי ורוחבו בנקודה הצרה ביותר כ-4 ק"מ.
טבע

השילוב של מעבר ימי צר יחסית, עומק המים, המפגש בין מפרץ סואץ הרדוד (כ-95 מ') עם מפרץ אילת העמוק (כ-1,800 מ') ושינויי הגאות והשפל, יוצרים במצר זרימה חזקה של פלנקטון ימי עשיר המזין הן את הדגה והן את שוניות האלמוגים. האלמוגים באזור נחשבים מגוונים וייחודיים בקנה מידה עולמי. במספר מקומות השוניות מיתמרות אף לגובה תת-מימי של כ-100 מ'. ככזה, נחשב אזור מצרי טיראן כמוקד משיכה עולמי לתיירות צלילה. מוקדי הצלילה המושכים ביותר הם: ארבע שוניות האלמוגים, הספינות הטרופות השקועות בו (כמו לארה בשונית ג'קסון, לוליה בשונית גורדון, ואחרות), וחופי סיני הסמוכים (ראס נצרני ונאבק).
הדגה באזור עשירה ואקזוטית - הן דגים האופייניים לשוניות הים האדום והן דגי אוקיינוסים, החל בדגי ברקודה וכלה בכרישים, שזהו אחד המקומות היחידים בעולם בו ניתן לצפות בהם מדי יום.
באי טיראן מצויה המושבה השנייה בגודלה בעולם של עיט-הדגים. האזור כולו משמש כחניית ביניים לאנפות, עגורים, שקנאים, חסידות ועופות אחרים בעונות הנדודים שלהם, והאי טיראן משמש כמקום דגירה לרבים מעופות ים סוף. באזור נאבק שבצפון המצר מצוי יער עצי מנגרובה - המקום הצפוני ביותר בו ניתן למצוא עץ טרופי זה.
ב-1989 צורפו מצרי טיראן והאיים שבו לשמורת הטבע הלאומית המצרית של ראס מוחמד, בשטח המקיף כ-800 קמ"ר. השמורה מועמדת אונסק"ו כאתר מורשת טבע עולמי, והוכרזה ב-2003 על ידי UNEP-WCMC כאתר טבע מוגן (UNEP-WCMC הוא ארגון השייך לאו"ם ועוסק במחקר, סיוע ושימור של ערכי טבע עולמיים).